1915

**1915** (**MCMXV**) foi un ano común comezado en venres segundo o calendario gregoriano, e foi Ano Santo Xacobeo.

## Acontecementos 
[miniatura|*Mal de moitos*, [Ferrol, 1915.]]
* 13 de xaneiro: un terremoto de 6'8 na escala Richter en Avezzano, Italia causa 32&nbsp;160 mortes.
* 19 de xaneiro: George Claude patenta o tubo de descarga de neon para o seu uso en publicidade.
* 19 de xaneiro: dirixibles alemáns bombardean as cidades de Great Yarmouth e King's Lynn no Reino Unido por primeira vez, causando máis de 20 mortes.
* 8 de febreiro: D.W. Griffith presenta a súa controvertida película *O nacemento dunha nación*.
* 15 de febreiro: Aurelio Ribalta funda en Madrid a revista *Estudios Gallegos*.
* 10 de marzo: accidente ferroviario na liña entre Monforte de Lemos e Vigo, entre as estacións da Frieira e Filgueira (Crecente). Un gran volume de rocha desprendeuse dun talude. Afectou á locomotora e seis unidades do convoi do tren correo Madrid-Vigo. Morreron 19 persoas e 25 resultaron feridas.
* 19 de marzo: primeira fotografía de Plutón, que non se cataloga aínda como planeta.
* 26 de abril: Tratado de Londres: Italia comprométese a entrar na Gran Guerra en favor dos aliados a cambio de compensacións territoriais posteriores.
* Albert Einstein presenta a súa Relatividade Xeral.
* Alfred Wegener propón a súa teoría de Panxea.
* Colócase o primeiro sinal de stop en Detroit, Míchigan.

### Acontecementos de maior duración 
* Primeira guerra mundial (1914-1918)
* Xenocidio armenio (1915-1918)
* Holocausto helénico (1914-1922)

## Nacementos 
* 18 de xaneiro - Santiago Carrillo, político asturiano (m. 2012).
* 2 de febreiro - Abba Eban, político e diplomático israelí (m. 2002).
* 4 de febreiro - Xosé María Álvarez Blázquez, escritor e investigador galego.
* 26 de febreiro - Juan García Durán, anarquista e historiador galego (m. 1986).
* 4 de abril - Muddy Waters, músico de blues estadounidense (m. 1983).
* 7 de abril - Billie Holiday, cantante de jazz e de blues estadounidense (m. 1959).
* 6 de maio - Orson Welles, actor e director de cinema estadounidense (m. 1985).
* 20 de maio - Moshé Dayán, militar e líder político israelí.
* 31 de maio - Ramón Piñeiro, escritor e político galego.
* 10 de xuño - Saul Bellow, escritor canadense (m. 2005).
* 24 de xuño - Sir Fred Hoyle, astrofísico e divulgador británico.
* 28 de agosto - Bernard Wolfe, escritor estadounidense (m. 1985).
* 29 de agosto - Ingrid Bergman, actriz sueca.
* 17 de outubro - Arthur Miller, dramaturgo estadounidense (m. 2005).
* 23 de outubro - Xaime Illa Couto, intelectual e economista galego.
* 12 de novembro - Roland Barthes, crítico francés.
* 25 de novembro - Augusto Pinochet, xeneral e ditador chileno.
* 12 de decembro - Frank Sinatra, cantante e actor norteamericano (m. 1998).
* 19 de decembro - Edith Piaf, cantante francesa (m. 1963).

## Mortes 
* 17 de febreiro - Francisco Giner de los Ríos, filósofo e pedagogo español.
* 2 de xullo - Porfirio Díaz, presidente de México até 1911.
* 22 de xullo - Sandford Fleming, enxeñeiro canadense.
* 20 de agosto - Paul Ehrlich, bacteriólogo alemán, Premio Nobel de Medicina en 1908.
* 15 de novembro - Booker T. Washington, educador negro estadounidense (n. 1856).
* 19 de decembro - Alois Alzheimer, neurólogo alemán.
* 27 de decembro - Claudio Cuveiro González, xornalista e escritor galego.

## Premios Nobel 
* Premio Nobel de Física - William Henry Bragg e William Lawrence Bragg
* Premio Nobel de Química - Richard Martin Willstätter
* Premio Nobel de Medicina - Non houbo
* Premio Nobel de Literatura - Romain Rolland
* Premio Nobel da Paz - Non houbo

## Notas 
## Véxase tamén 
### Outros artigos 
* Historia ano a ano